Diari Oficial de la Generalitat Valenciana


Sumari del DOGV 8178, del 27-11-2017 (2017/10081)

RESOLUCIÓ de 20 de novembre de 2017, del conseller d'Educació, Investigació, Cultura i Esport, per la qual s'especifiquen els criteris d'aplicació de l'Acord del Consell de 12 de desembre de 2008 per a elaborar la classificació, a efectes retributius, dels centres públics docents dependents de la Conselleria d'Educació, Investigació, Cultura i Esport a partir del curs 2016-2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8178

Data del DOGV
:   27-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10883


Data del document
:   20-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament
    * concurs administratiu

RESOLUCIÓ de 20 de novembre de 2017, del conseller d'Educació, Investigació, Cultura i Esport, per la qual s'especifiquen els criteris d'aplicació de l'Acord del Consell de 12 de desembre de 2008 per a elaborar la classificació, a efectes retributius, dels centres públics docents dependents de la Conselleria d'Educació, Investigació, Cultura i Esport a partir del curs 2016-2017.  
 [2017/10296]  
L'Acord del Consell de 12 de desembre de 2008 va aprovar l'increment del complement retributiu del personal docent relacionat amb els càrrecs directius que exerceixen les seues funcions en centres públics dependents de la Conselleria d'Educació, Investigació, Cultura i Esport i va establir una nova classificació dels centres públics docents.  
  
Per tal d'aplicar allò regulat pel dit acord és necessari i oportú establir especificacions que permeten ajustar el contingut de l'acord als centres docents actuals i a la seua distribució d'ensenyaments.  
Per tot això, de conformitat amb el que preveu l'article primer de la Llei 8/1995, de 29 de desembre, de la Generalitat Valenciana, de mesures fiscals, administratives i d'organització de la Generalitat Valenciana (DOGV 2657; 31.12.1995), a proposta de la Direcció General de Política Educativa, i en virtut de les facultats conferides per l'article 28 de la Llei 5/1983, de 30 de desembre, del Consell, resolc:  
  
  
Primer  
Aprovar els criteris per tal d'establir la classificació, a l'efecte d'establir el complement retributiu dels càrrecs directius, dels centres públics docents dependents de la Conselleria d'Educació, Investigació, Cultura i Esport que queden reflectits en l'annex.  
  
Segon  
La present resolució produirà efectes des de la classificació corresponent al curs 2016-2017.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució posa fi a la via administrativa, i podrà ser recorreguda potestativament en reposició o bé es podrà interposar de forma directa el recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 20 de novembre de 2017. El conseller d'Educació, Investigació, Cultura i Esport: Vicent Marzà Ibáñez.  
  
  
  
ANNEX  
Criteris per tal d'establir la classificació, als efectes del complement retributiu dels càrrecs directius, dels centres públics docents dependents de la Conselleria d'Educació, Investigació, Cultura i Esport  
  
1) Determinació de les unitats computables als efectes de classificació dels centres  
a) Per a la classificació dels centres públics d'Educació Infantil 1r cicle, Educació Infantil i Primària, centres específics d'Educació Especial i centres de Formació de Persones Adultes on no s'impartisca segon nivell del Cicle II d'ensenyaments d'Educació de Persones Adultes les unitats computables són les unitats d'escolarització degudament autoritzades per la Direcció General de Política Educativa.  
  
b) Per a la classificació de centres públics d'Educació Secundària (IES i seccions) i Formació Professional Específica, les unitats computables són les agrupacions d'alumnes als efectes d'escolarització (unitats d'escolarització) degudament autoritzades per la Direcció General de Política Educativa, i no són computables dins d'aquestes últimes, en cap cas, els següents agrupaments d'alumnes:  
  
I. Grups constituïts per a l'aplicació del Pla d'actuació per a la millora (PAM).  
II. Grups constituïts per a l'aplicació d'altres mesures d'atenció a la diversitat (PMAR, PR4, PAC).  
III. Grups constituïts per a l'aplicació d'altres projectes experimentals.  
IV. Grups configurats per a l'atenció a la modalitat semipresencial o a distància.  
V. Grups configurats en virtut de l'autonomia pedagògica i organitzativa del centre per a l'atenció educativa de reforços i desdoblaments.  
  
c) Per la seua particularitat pròpia es fa constar explícitament que els grups constituïts per a l'atenció dels programes formatius de qualificació bàsica sí que són computables als efectes de classificació dels centres docents.  
d) Per als ensenyaments esportius la catalogació es realitza d'acord amb el nombre d'unitats autoritzades.  
e) Per als ensenyaments artístics i d'idiomes la catalogació es realitza d'acord amb el nombre d'alumnes matriculats.  
f) Per als centres que impartisquen el segon nivell del Cicle II d'ensenyaments d'Educació de Persones Adultes la catalogació es realitza d'acord amb el nombre d'alumnes matriculats al centre i d'acord amb les taules retributives de centres de secundària.  
g) D'acord amb la situació normativa establida tant per la Llei 8/2007, de 2 de març, de creació de l'Institut Superior d'Ensenyances Artístiques de la Comunitat Valenciana (DOCV 5466, 08.03.2007), com pel decret pel qual s'aproven els estatuts de l'Institut Superior d'Ensenyances Artístiques de la Comunitat Valenciana (DOGV 6037, 17.06.2009), no correspon establir classificació per als centres que depenen de l'ISEACV.  
  
2) Recompte de les unitats computables i criteris de classificació  
Determinades les unitats computables, els criteris de classificació són els establits en l'Acord del Consell, de 12 de desembre de 2008:  
  
 Centres públics d'Educació Infantil 1r cicle, Educació Infantil i Primària, centres específics d'Educació Especial i centres de Formació de Persones Adultes on no s'impartisca segon nivell del Cicle II d'ensenyaments d'Educació de Persones Adultes:  
  
Nombre d'unitats  
computables Classificació  
27 A  
De 17 a 26 B  
De 6 a 16 C  
<6 D  
  
  
La retribució dels càrrecs directius d'aquests centres vindrà donada pel que s'estableix en el quadre de retribucions mensuals de càrrecs directius de centres públics d'Educació Primària.  
 Els centres específics d'Educació Especial tindran classificació B, excepte aquells que tinguen 27 o més unitats, que es classificaran dins del grup A. La retribució dels seus càrrecs directius vindrà donada pel que s'estableix en el quadre de retribucions mensuals de càrrecs directius de centres públics d'Educació Primària.  
 Centres que imparteixen Educació Secundària Obligatòria, Batxillerat, Formació Professional Específica i/o ensenyaments esportius:  
  
Nombre d'unitats  
computables Classificació  
>24 A  
De 12 a 24 B  
<12 C  
  
  
Les seccions d'IES seran classificades com a centres de tipus C, i les seues vicedireccions i vicesecretaries percebran, respectivament, les mateixes retribucions que les direccions i secretaries dels IES de tipus C.  
La retribució dels càrrecs directius d'aquests centres vindrà donada pel que s'estableix en el quadre de retribucions mensuals de càrrecs directius de centres públics d'Educació Secundària.  
 Centres que imparteixen ensenyaments artístics, ensenyaments d'Idiomes i el segon nivell del Cicle II d'ensenyaments d'Educació de Persones Adultes:  
  
Alumnes matriculats Classificació  
A partir de 1000 A  
De 500 a 999 B  
Menys de 500 C  
  
  
La retribució dels càrrecs directius d'aquests centres vindrà donada pel que s'estableix en el quadre de retribucions mensuals de càrrecs directius de centres públics d'Educació Secundària.